Brophy ble født på Kvinneklinikken i Bergen 3. juni 1946. På grunn av Brophys og morens, Alice Brophy, dårlige helse, ble han raskt døpt. Moren hadde allerede fått påvist tuberkulose, og Brophy ble født med en mørk flekk på en av lungene. Han mottok behandling og ble frisk, men morens tilstand forverret seg. Ettersom faren, Leon Eriksen, arbeidet til sjøs, ble det stadig vanskeligere for Alice å ta seg av Brophy og hans bror Leonard.